ด้วยบรรยากาศน่ารักๆ มีสระน้ำ ร้านสวยๆ เปิดเพลงเบาๆ ร้านนี้เลยเป็น Target ของบรรดาเหล่าเพื่อนตัวน้อยที่หาร้านเม้ามอยตอนเย็นวันศุกร์
Hidden Backyard เป็นร้านน่ารักที่ถูกซ่อนจริงๆ จากแจ้งวัฒนะ เข้าไปทางสรงประภาไม่ไกล (ประมาณ 300เมตร) หน้าปากซอยจะมีชื่อร้านอยู่ค่ะ ป้ายไฟเลี้ยวเข้าไปจะเหมือนเข้ามาบ้านหรือโรงแรมสักอย่าง หาที่จอดรถได้เลยขวามือ ระแวกนั้นจะมีโรงแรมหรือรีสอร์ทไม่แน่ใจ ให้เช่าพักอยู่ด้วย ราคาไม่แพงและห้องใช้ได้เลยค่ะ (วันนั้นเพื่อนมาพัก ก็เฮตะโลจากร้านเข้าห้องพักไปดื่มต่อกันยันหว่าง อิอิ ทำเหมือนเด็ก แต่เปล่าเลย เพลียไปหลายวัน)

ร้านนี้จะมีเบียร์สดอยู่ 2 แบบนะคะ สำหรับคอเบียร์แล้ว เบียร์สดก็รสชาติพอใช้ได้ค่ะ ไม่ประทับใจอะไรมาก แต่มี Bottle beers เพียบเลยค่ะ ให้เลือกเยอะแยะ แต่เราสั่งมาแต่เบียร์สด มาพูดถึงอาหาร เท่าที่สั่งมา อร่อยทุกอย่างเลยค่ะ ติดที่แพง+น้อยไป กว่าจะอิ่มนี่สั่งมาเต็มโต๊ะ 2 เซ็ท เก็บเงินมากระอักเลือด.... ที่แนะนำเลยจะเป็น ไส้กรอกรวมมิตรค่ะ สั่งมา 2 จานเลย อร่อยๆ เฟรนฟรายรสธรรมดามากค่ะ (ไม่ได้ถ่ายรูปไว้เยอะเหมือนกันเพราะเริ่มเมาแล้ว555) พวกอาหารประเภทยำๆ แนะนำเหมือนกันค่ะ รสแซบอร่อยค่ะ
ข้อเสียมีอยู่ 3 อย่างนะ สำหรับเรา
1. ยุงเยอะมาก ตัวใหญ่ ยากันยุงทาที่ขา มันกัดหน้าค่ะ -*-
2. ร้อน...ไม่มีพัดลม
3.แพงค่ะ 5555
แต่โดยรวมแล้วโอเคเลยนะคะ อร่อย บรรยากาศดี บริการดีค่ะ พนักงานอาจไม่ทั่วถึงเท่าไร แต่รับรู้ได้ถึงความตั้งใจในการบริการค่ะ ให้อภัย